Gabriela Cristea, mesaj pentru cei care au criticat-o pentru că vinde cozonaci și zacuscă
- Moraru Iulia
- 26 martie 2024, 19:23
Gabriela Cristea este una dintre cele mai cunoscute prezentatoarea TV de la noi, iar fanii o urmăresc în număr extrem de mare și pe social media. Recent, aceasta și-a expus și talentul la gătit, iar fanii au fost înnebuniți după rețetele ei.
Impresionată de succesul rețetelor sale culinare, prezentatoarea TV a luat decizia să-și deschidă o afacere cu cozonaci.
Gabriela Cristea, criticată pentru că vinde cozonaci online
Numai că, vedeta a fost rapid criticată după decizia ei, unii fiind de părere că aceasta fuge după bani.
În apărarea ei, Gabriela Cristea spune că i se pare incredibil faptul că un om poate să fie criticat pentru faptul că muncește pentru a-și câștiga pâinea.
Aceasta a spus că muncește de mică și că nu a câștigat nimic în viața ei fără a depune efort.
"Dragilor, am senzația că trăim în țara cu susul în jos. Vreau să vorbesc despre un subiect care mi-a atras atenția în mod deosebit în ultima perioadă pentru că sunt foarte multe comentarii care mă blamează pe mine pentru că muncesc. Mi se pare incredibil să faci asta.
Adică să-i spui unui om și să mă facă în toate felurile doar pentru că muncesc. Să-i spui unui om care de dimineață, de când se trezește și până seară, când pune capul pe pernă, nu face altceva decât să alerge pentru familia lui, să-l blamezi și să arunci cu noroi în el", a transmis vedeta TV pe rețelele sociale.
Vezi această postare pe Instagram
Primul său salariu a fost de 100 de dolari
De altfel, prezentatoarea TV a punctat că primul ei salariu a fost de 100 de dolari pe lună. Iar de atunci, spune ea, nu a făcut decât să evolueze în ceea ce face și să-și dorească mai mult.
"Eu m-am născut în perioada în care chiar trebuia să muncești ca să câștigi un ban. Primul meu salariu, asta se întâmpla prin 1994, am avut 100 de dolari. Era un salariu bunicel la vremea respectivă, evident că acum nu ne-ar ajunge nici de utilități.
De atunci de la 100 de dolari și până în prezent am făcut eforturi foarte mari", a ținut să mai spună Gabriela Cristea.
Cât costă un cozonac făcut de Gabriela Cristea
Fiecare rețetă de cozonaci a fost gândită pentru toate gusturile. Vedeta pregătește de la cozonaci cu ciocolată și cremă de gianduia și nuci, până la cozonaci cu fistic sau piure de măr.
Prețurile pentru cozonacii pregătiți de Gabriela Cristea pornesc de la 85 de lei pentru variantele mai simple, cum ar fi cozonacii cu mere, nucă sau caramel sărat. Cei mai prețioși, cum ar fi cei cu fistic, pot ajunge la 140 de lei.
Fiecare cozonac cântărește 900 de grame.